[pic] | EUROOPA ÜHENDUSTE KOMISJON |

Brüssel 14.9.2005

KOM(2005) 427 lõplik

2005/0175 (CNS)

Ettepanek:

NÕUKOGU DIREKTIIV

millega muudetakse direktiivi 69/169/EMÜ seoses Soome imporditava õlle puhul kehtivate ajutiste kogusepiirangutega

(komisjoni esitatud)

SELETUSKIRI

ETTEPANEKU TAUST |

Ettepaneku põhjused ja eesmärgid Soome, kellel on ühine piir Venemaaga, kus alkohol on palju odavam, on taotlenud mitteliikmesriikidest saabuvatele reisijatele õlle impordi suhtes kehtivate piirangute jätkumist pärast 1. jaanuari 2006. Taotluse ajendiks on maksualased, majanduslikud, sotsiaalsed ning tervise ja avaliku korraga seonduvad probleemid. Komisjon teeb ettepaneku lubada Soomel kohaldada mitteliikmesriikidest saabuvatele reisijatele õlle impordi suhtes 16 liitri suurust kogusepiirangut hiljemalt alates 1. jaanuarist 2006. Kõnealune meede aitaks Soomel leevendada praeguseid maksualaseid ja majanduslikke probleeme. Siiski tuleks kõnealusele erandile kehtestada ajaline piirang: a) et võtta arvesse ühenduse vajadust kohaldada ühtseid eeskirju, et vältida ühenduse ja kolmandate riikide vahelise piiri ületamisel kohaldatavatest erinevatest piirangutest tulenevat konkurentsi moonutamist ja b) kuni nõukogu direktiivis 69/169/EMÜ ette nähtud korras kaupade väärtuste ja koguste üldise läbivaatamise tulemuste avaldamiseni. Kõnealune läbivaatamine on ettepaneku tagajärg ja see võiks muu hulgas aidata Soome probleemi lõplikult lahendada. Kõnealune erand kaotab kehtivuse 31. detsembril 2006. |

Üldine kontekst Soomele tehti 2000. aastal erand, mis kehtib kuni 31. detsembrini 2005, et piirata õlle importi isiklikuks otstarbeks mitteliikmesriikidest saabuvatele eraisikutele koguseni mitte alla kuue liitri, ning seda maksualaste, majanduslike, sotsiaalsete, tervise ja avaliku korra probleemide tõttu. Tegelikult kohaldas Soome erandit vaid piiratud ulatuses ja piiras õlle importi oma siseriikliku õiguse alusel koguseni mitte alla 16 liitri. Seoses kõnealuse erandiga nõuti, et Soome kaotaks järkjärgult olemasolevad piirangud, mis käsitlevad teistest liikmesriikidest Soome territooriumile toodud õlut, vastavalt nõukogu direktiivis 92/12/EMÜ aktsiisiga maksustatava kauba üldise korralduse ning selle kauba valdamise, liikumise ja järelevalve kohta sätestatud tingimustele. |

Olemasolevad sätted ettepaneku valdkonnas Nõukogu 28. mai 1969. aasta direktiiviga 69/169/EMÜ ühtlustatakse rahvusvahelises reisiliikluses toimuva impordi suhtes kohaldatavat käibemaksu- ja aktsiisivabastust käsitlevate õigusnormid. Kõnealust direktiivi on pärast vastuvõtmist 1969. aastal muudetud mitmeid kordi, et lahendada mitmetes liikmesriikides kerkinud spetsiifilisi probleeme. |

Vastavus liidu muule poliitikale ning eesmärkidele Ei kohaldata. |

KONSULTEERIMINE HUVITATUD POOLTEGA JA MÕJU HINDAMINE |

Konsulteerimine huvitatud pooltega |

Kõnealune ettepanek on ainult Soomet puudutava olemasoleva erandi pikendamise kohta. |

Ekspertarvamuste kogumine ja kasutamine |

Välisekspertiisi korraldamine ei olnud vajalik. |

Mõju hindamine Ei kohaldata. |

ETTEPANEKU ÕIGUSLIK KÜLG |

Kavandatava meetme kokkuvõte Komisjon teeb ettepaneku lubada Soomel kehtestada mitteliikmesriikidest saabuvatele reisijatele õlle impordi suhtes 16 liitri suurune kogusepiirang, mis jõustuks hiljemalt 1. jaanuaril 2006. Kõnealune meede aitaks Soomel leevendada praeguseid maksualaseid ja majanduslikke probleeme. Erand kaotab kehtivuse 31. detsembril 2006. |

Õiguslik alus Artikkel 93 |

Subsidiaarsuse põhimõte Nõukogu direktiiviga 69/169/EMÜ on EL juba kehtestanud ühtlustatud õigusnormid eraisikust reisijate poolt imporditavate kaupade kohta ja rakendanud seeläbi oma pädevust. Kõik muudatused kõnealustes õigusnormides tuleb teha ühenduse õigusaktiga ja liikmesriigi otsus ei ole piisav. |

Proportsionaalsuse põhimõte Ettepanek on proportsionaalsuse põhimõttega kooskõlas järgmis(t)el põhjus(t)el: |

Praeguse erandi pikendamiseta kohaldataks direktiivi 69/169/EMÜ artiklis 1 sätestatud üldist 175 euro suuruse maksuvaba koguse lubamist. Tegelikkuses oleks siis eraiskust reisijatel õigus importida kolmandatest riikidest Soome keskmiselt 200 liitrit õlut. Soome ja tema naabruses asuvate riikide kolmandate riikide (näiteks Venemaa) vahel on siiani märgatav hindade erinevus. Lisaks teisel pool piiri toimuvale ostmisele mõjutab Soome jaemüüjate majanduslikku olukorda negatiivselt see, et Venemaa piiriäärsetes piirkondades asuvad tollimaksuvabad kauplused. Lisaks negatiivsetele tagajärgedele kaupluste jaemüügi ja maksutulude alal, põhjustab õlle impordi suurenemine ka sotsiaalseid ja tervisega seonduvaid probleeme. Eespool nimetatud asjaolusid tuleb vaadelda koostoimes 2004. aastal kehtestatud märkimisväärse maksude vähendamise (keskmiselt 33%) ja Soome erilise geograafilise asendiga. Seega loetakse erandi ajutise pikendamise kehtestamine sobivaks. |

Vahendite valik |

Kavandatav vahend: direktiiv. |

Muud vahendid ei ole kohaldatavad järgmis(t)el põhjus(t)el: Kehtivat direktiivi saab muuta ainult direktiiviga. |

MÕJU EELARVELE |

Ettepanek ei mõjuta ühenduse eelarvet negatiivselt. |

LISATEAVE |

Vastavustabel Liikmesriigid peavad komisjonile edastama direktiivi siseriiklikku õigusse ülevõtvate sätete tekstid ning nende sätete ja käesoleva direktiivi vastavustabeli. |

1. 2005/0175 (CNS)

Ettepanek:

NÕUKOGU DIREKTIIV

millega muudetakse direktiivi 69/169/EMÜ seoses Soome imporditava õlle puhul kehtivate ajutiste kogusepiirangutega

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 93,

võttes arvesse komisjoni ettepanekut,[1]

võttes arvesse Euroopa Parlamendi arvamust,[2]

võttes arvesse Euroopa Majandus- ja Sotsiaalkomitee arvamust,[3]

ning arvestades järgmist:

(1) Nõukogu 28. mai 1969. aasta direktiivi 69/169/EMÜ (rahvusvahelises reisiliikluses toimuva impordi suhtes kohaldatavat käibemaksu- ja aktsiisivabastust käsitlevate õigusnormide ühtlustamise kohta)[4] artiklitega 4 ja 5 sätestatakse maksuvabastus kolmandast riigist saabuvate reisijate isiklikus pagasis olevale kaubale, kui kõnealune import ei ole kaubanduslikku laadi.

(2) Direktiivi 69/169/EMÜ, mida on muudetud direktiiviga 2000/47/EÜ, alusel võib Soome 31. detsembrini 2005 piirata õlle importi koguses, mis ei jää alla 6 liitri isiku kohta, põhjusel et Soome piirialade jaemüüjatel on tõsiseid majandusraskuseid ning et õlle impordi suurenemine mitteliikmesriikidest on tinginud märgatava maksutulude vähenemise. Soome kohaldas maksuvabastust ainult piiratud ulatuses ja piiras õlle importi maksimaalselt 16 liitrini isiku kohta.

(3) Uute liikmesriikide ühinemise tagajärjel on inimestel, kes saabuvad mõnest liikmesriigist (eriti Eestist Soome), tekkinud uusi võimalusi, kui nad tahavad tuua Soome õlut. Soome on reageerinud olukorrale vähendades kõikide alkohoolsete jookide maksumäärasid keskmiselt 33%, mis on viimase 40 aasta kõige märkimisväärsem maksumäärade muutmine.

(4) Alkoholi maksumäärade vähendamine ei toonud kaasa mitte ainult märkimisväärse aktsiisitulude vähenemise, vaid selle tulemusena kasvasid ka probleemid alkoholi-, sotsiaal- ja tervishoiupoliitika valdkonnas. Lisaks sellele kasvasid avaliku korra rikkumised ja suurenes alkoholiga seotud kuritegevus.

(5) Soome on taotlenud erandit direktiivi 69/169/EMÜ artkli 4 lõikest 1, et kehtestada õlle impordile mitteliikmesriikidest saabuvate reisijate puhul maksimaalne piirang, mis ei jääks alla 16 liitri isiku kohta.

(6) Arvesse tuleks võtta Soome geograafilist asendit, piirialadel asuvate jaemüüjate majandusraskusi ning märkimisväärset tulude vähenemist, mis tuleneb õlle impordist mitteliikmesriikidest.

(7) Neil põhjustel ja direktiivis 69/169/EMÜ ette nähtud korras läbi viidud kaupade väärtuste ja koguste üldise läbivaatamise otsese vastukajana on kohane lubada Soomel kohaldada erandit kuni 31. detsembrini 2006,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 69/169/EMÜ artikli 5 lõige 9 asendatakse järgmisega:

„9. Erandina artikli 4 lõikest 1 võib Soome 31. detsembrini 2006 kohaldada mitteliikmesriikidest imporditava õlle suhtes maksimaalset kogusepiirangut, mis ei jää alla 16 liitri.“

Artikkel 2

1. Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembriks 2005. Nad edastavad kõnealuste õigusnormide teksti ning nende normide ja käesoleva direktiivi vahelise vastavustabeli viivitamata komisjonile.

Kui liikmesriigid kõnealused meetmed vastu võtavad, lisavad nad neile viite käesolevale direktiivile või kõnealuste meetemete ametliku avaldamise korral viite käesolevale direktiivile. Viitamise viisi näevad ette liikmesriigid.

2. Liikmesriigid edastavad komisjonile käesoleva direktiivi reguleerimisalas nende poolt vastuvõetavate siseriiklike õigusnormide teksti.

Artikkel 3

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Artikkel 4

Käesolev direktiiv on adresseeritud liikmesriikidele.

Brüssel,

Nõukogu nimel

eesistuja

[1] ELT C […], […], lk […].

[2] ELT C […], […], lk […].

[3] ELT C […], […], lk […].

[4] EÜT L 133, 4.6.1969, lk 6. Direktiivi on viimati muudetud direktiiviga 2000/47/EÜ (ELT L 193, 29.7.2000, lk 73).